CELEX: 31989R3177
Language: el
Date: 1989-10-23 00:00:00
Title: Κανονισμός (ΕΟΚ) αριθ. 3177/89 της Επιτροπής της 23ης Οκτωβρίου 1989 περί παύσεως της αλιείας της μαύρης πολλάκας από πλοία με σημαία της Ιρλανδίας

Avis juridique important

|

31989R3177

Κανονισμός (ΕΟΚ) αριθ. 3177/89 της Επιτροπής της 23ης Οκτωβρίου 1989 περί παύσεως της αλιείας της μαύρης πολλάκας από πλοία με σημαία της Ιρλανδίας  

Επίσημη Εφημερίδα αριθ. L 308 της 25/10/1989 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 3177/89 ΤΗΣ ΕΠΙΤΡΟΠΗΣ  της 23ης Οκτωβρίου 1989  περί παύσεως της αλιείας της μαύρης πολλάκας από πλοία με σημαία της Ιρλανδίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4194/88 του Συμβουλίου της 21ης Δεκεμβρίου 1988 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1989 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 2278/89 (4), προβλέπει τις ποσοστώσεις για τη μαύρη πολλάκα για το 1989·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων της μαύρης πολλάκας στα ύδατα των διαιρέσεων CIEM V b (ζώνη ΕΟΚ), VI, XII, XIV από πλοία με σημαία της Ιρλανδίας ή νηολογημένα στην Ιρλανδία, έφθασαν τις ποσοστώσεις που είχαν διατεθεί για το 1989·  ότι η Ιρλανδία απαγόρευσε την αλιεία για τα αποθέματα αυτά από τις 9 Οκτωβρίου 1989· ότι πρέπει, κατά συνέπεια, η ημερομηνία αυτή να κρατηθεί.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα των αλιευμάτων της μαύρης πολλάκας, στα ύδατα των διαιρέσεων CIEM V b (ζώνη ΕΟΚ), VI, XII, XIV από πλοία με σημαία της Ιρλανδίας ή νηολογημένα στην Ιρλανδία, εκτιμάται ότι έχει εξαντλήσει τις ποσοστώσεις που είχαν διατεθεί στην Ιρλανδία για το 1989.  Απαγορεύεται η αλιεία της μαύρης πολλάκας στα ύδατα των διαιρέσεων CIEM V b (ζώνη ΕΟΚ), VI, XII, XIV καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών που έχουν αλιευθεί στις διαιρέσεις αυτές από πλοία με σημαία της Ιρλανδίας ή νηολογημένα στην Ιρλανδία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 9 Οκτωβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Οκτωβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 369 της 31. 12. 1988, σ. 3.  (4) ΕΕ αριθ. L 218 της 28. 7. 1989, σ. 5.